CELEX: 62017TN0781
Language: bg
Date: 2017-11-30 00:00:00
Title: Дело T-781/17: Жалба, подадена на 30 ноември 2017 г. — Kraftpojkarna/Комисия

5.2.2018   
            
            
               BG
            
            
               Официален вестник на Европейския съюз
            
            
               C 42/32
            
         Жалба, подадена на 30 ноември 2017 г. — Kraftpojkarna/Комисия
   (Дело T-781/17)
   (2018/C 042/46)
   Език на производството: английски
   
      Страни
   
   
      Жалбоподател: Kraftpojkarna AB (Вестерос, Швеция) (представител: Y. Melin, lawyer)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               1.
            
            
               да установи неправомерността на:
               
                           —
                        
                        
                           член 3, параграф 2 от Регламент за изпълнение (ЕС) № 1238/2013 на Съвета от 2 декември 2013 година за налагане на окончателно антидъмпингово мито и окончателно събиране на временното мито, наложено върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, и на
                        
                     
                           —
                        
                        
                           член 2, параграф 2 от Регламент за изпълнение (ЕС) № 1239/2013 от 2 декември 2013 година за налагане на окончателно изравнително мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република;
                        
                     
         
               2.
            
            
               да отмени:
               член 2 от Регламент за изпълнение (ЕС) 2017/1524 от 5 септември 2017 година за оттегляне на приемането на ангажимента за двама производители износители съгласно Решение за изпълнение 2013/707/ЕС за потвърждаване приемането на ангажимент, предложен във връзка с антидъмпинговата и антисубсидийната процедура относно вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, за периода на прилагане на окончателни мерки и
            
         
               3.
            
            
               да осъди Комисията и евентуално встъпилите в нейна подкрепа страни да заплатят съдебните разноски.
            
         
      Основания и основни доводи
   
   В подкрепа на жалбата си жалбоподателят излага едно основание.
   Комисията нарушила член 8, параграфи 1, 9 и 10, член 10, параграф 5 от Регламент (ЕС) 2016/1036 на Европейския парламент и на Съвета от 8 юни 2016 година за защита срещу дъмпингов внос от страни, които не са членки на Европейския съюз (1), член 13, параграфи 1, 9 и 10, както и член 16, параграф 5 от Регламент (ЕС) 2016/1037 на Европейския парламент и на Съвета от 8 юни 2016 година относно защитата срещу субсидиран внос от държави, които не са членки на Европейския съюз (2), като обявила за недействителни фактурите и указала на митническите органи да събират мита като в случай на липсващи и непредставени им при деклариране на стоките за допускане за свободно обращение валидни фактури.
   Посоченото основание почива на твърдение за неправомерност на член 3, параграф 2 от Регламент за изпълнение (ЕС) № 1238/2013 на Съвета от 2 декември 2013 година за налагане на окончателно антидъмпингово мито и окончателно събиране на временното мито, наложено върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република (3) и на член 2, параграф 2 от Регламент за изпълнение (ЕС) № 1239/2013 от 2 декември 2013 година за налагане на окончателно изравнително мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република (4), които давали право на Комисията да обяви фактурите за недействителни.
   
      (1)  ОВ L 176, 2013 г. стр. 21.
   
      (2)  ОВ L 176, 2016 г. стр. 55.
   
      (3)  ОВ L 325, 2013 г. стр. 1.
   
      (4)  ОВ L 325, 2013 г. стр. 66.